《挽后村五首 其五》
宋代·林希逸

筋力衰难强，伤心苦涕零。箧多留尺素，药仅致空青。

传后吾何述，生前已自铭。帷堂才一恸，恨莫听讴铃。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。